open-index/open-wikipedia-markdown huggingface dataset:
נץ סופרקליוסוס

**נץ סופרקליוסוס** (שם מדעי: *Accipiter superciliosus*) הוא מין של עוף דורס מרכז ודרום אמריקאי מהסוג נץ, החי בטבע ביערות גשם ויערות לחים דומים למורדות הרי האנדים בטווח של 1,800 עד 1,000 מטר מעל פני הים. הוא חי במדינות: ניקרגואה, מזרח אקוודור, צפון בוליביה, צפון ארגנטינה ודרום ברזיל. התפוצה שלו לא רחבה מאוד אך הוא לא מצוי באיום גדול בטבע.

נץ זה קטן מאוד, דומה לגודל של זרזיר מצוי כשאורך הזכרים רק 20 ס"מ ואורך הנקבות 25.6 ס"מ בלבד ומשקלם 75 עד 120 גרם, מה שהופך אותו לאחד מהקטנים שבבני משפחת הנציים. הנץ בעל נוצות סגולות-כהות, חזה ובטן אפורים משורטטים ופנים צהובות ובעל מקור נוקשה ומעוקל בצבע שחור. העיניים והטבעות סביבם בעלי גוון אדמדם והרגליים כתומות.

הנץ מעופף מעל היערות ההרריים של מורדות האנדים ומחפש טרף שרובו מורכב מעופות אחרים. הוא ניזון ממינים של ציפורי שיר ומקוליבריים אותם הוא חוטף בצלילה כאשר הוא נתקל בהם ולעיתים גם מכין מארב מעמדה בין הענפים. חלק מהנצים יצודו גם מכרסמים מזדמנים.

הנצים חיים בקבוצות מונוגמיות ומקננים יחדיו על צמרות העצים. עונת הרבייה של הפרטים הצפוניים היא בין פברואר ליוני ואילו של הפרטים הדרומיים היא בין אוקטובר לינואר והנקבות מטילות לרוב 3 ביצים בגוון לבן-כחלחל. זוג הנצים מגוננים בתוקפנות על הטריטוריה שלהם מזרים, לרבות מדורסים אחרים.

### תת-מינים
* A. s. superciliosus
* A. s. fontanieri

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:נץ (סוג)
קטגוריה:בוליביה: עופות
קטגוריה:בעלי חיים שתוארו ב-1766
Apocalypse Soon

**Apocalypse Soon** (בעברית: **אפוקליפסה בקרוב**) הוא המיני-אלבום השלישי של ההרכב מוזיקלי האמריקאי מייג'ור לייזר. האלבום יצא לאור ב-25 בפברואר 2014, על ידי חברת התקליטים Mad Decent ו-Secretly Canadian. מתוך האלבום יצאו שני סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2014
קטגוריה:מיני-אלבומים באנגלית
מכבי סלוניקי

**מכבי סלוניקי** הוא מועדון ספורט בעיר סלוניקי, המייצג באופן היסטורי את הקהילה היהודית בעיר. המועדון כולל מחלקות של כדורגל, כדורסל, כדורעף, אתלטיקה, הרמת משקולות, טניס שולחן, אגרוף, רכיבה על אופניים ושחמט. צבעיו כחול-לבן.

## היסטוריה
מכבי סלוניקי הוקמה בשנת 1908 על ידי חברי הקהילה היהודית. משנת 1930 החלה להשתתף גם במשחקי המכביה. 

ספורטאים חשובים היו חברי מחלקת האגרוף, שהייתה המחלקה היחידה שהייתה בה ספורטאים לא יהודים לפני מלחמת העולם השנייה. מבין הספורטאים הידועים היו דינוס עוזיאל, יעקב רצון ושלמה ארוך. 

לאחר השואה פעילות המועדון הופסקה. הוא הוקם שוב בשנת 1966 וכולל גם ספורטאים לא יהודים.

## קישורים חיצוניים
*   
* מכבי סלוניקי, באתר הקהילה היהודית בסלוניקי

## הערות שוליים

קטגוריה:תנועת מכבי: מועדוני ספורט בתפוצות
קטגוריה:יהדות סלוניקי
קטגוריה:סלוניקי: מועדוני ספורט
ליוויו קורי

**ליוויו קורי** (באיטלקית: **Livio Cori**; נולד ב-12 במרץ 1990) הוא ראפר ושחקן איטלקי.

## ביוגרפיה
קורי נולד ברובע הספרדי שבנאפולי, איטליה. הוא החל לכתוב את שיריו ב-2005. בשנת 2008 החל לשתף פעולה עם אמנים נאפולים שונים, והפיץ את שיריו הראשונים דרך הלייבל "NoonStudios".

ב-2015 הוציא את סינגל הפריצה שלו, "Tutta la notte", בשיתוף הזמר ג'מון , שנכלל במיני-אלבום הבכורה שלו, *Delay*, שיצא לאור ב-2017. באותה השנה, החל לככב בסדרת הטלוויזיה האיטלקית "גומורה", והוציא את השיר "Surdat" שנכלל בפסקול הסדרה.

ב-2018 חתם בחברת התקליטים "שוגר מיוזיק"  והוציא דרכה את המיני-אלבום השני שלו, *Montecalvario*. באותה השנה, השתתף בפסטיבל סן רמו עם השיר "Un'altra luce" יחד עם נינו ד'אנג'לו , והגיע למקום האחרון.

ב-2019 הוציא את אלבום הבכורה שלו, .

## דיסקוגרפיה
### אלבומי אולפן
* 2019: 
* 2020: *Femmena*

### מיני-אלבומים
* 2017: *Delay*
* 2018: *Montecalvario*
* 2021: *Blu verano*

## קישורים חיצוניים

## הערות שוליים

קטגוריה:ראפרים איטלקים
קטגוריה:זמרים איטלקים
קטגוריה:משתתפי פסטיבל סן רמו 2019
קטגוריה:שחקני קולנוע וטלוויזיה איטלקים
קטגוריה:איטלקים שנולדו ב-1990
Lazers Never Die

**Lazers Never Die** (בעברית: **לייזרים לעולם לא מתים**) הוא המיני-אלבום הראשון של ההרכב מוזיקלי האמריקאי מייג'ור לייזר. האלבום יצא לאור ב-20 ביולי 2010, על ידי חברת התקליטים דאונטאון רקורדס.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2010
קטגוריה:אלבומים שהופקו על ידי דיפלו
Wrld on Drugs

***Wrld on Drugs*** (בעברית: "**העולם על סמים**") הוא המיקסטייפ של הראפרים האמריקאים פיוצ'ר וג'וס וורלד. המיקסטייפ יצא לאור ב-19 באוקטובר 2018, על ידי חברות התקליטים אינטרסקופ, אפיק, Grade A ו-Freebandz. ב-15 באוקטובר יצא הסינגל "Fine China" לקידום המיקסטייפ. במיקסטייפ מתארחים בין היתר: יאנג סקוטר, יאנג ת'אג, ליל ויין, יאנג באנס, גאנה וניקי מינאז'.

## רקע
לאחר שיצא לאור השיר "Fine China", חשפו ג'וס וורלד ופיוצ'ר ברשתות החברתיות כי מיקסטייפ משותף של השניים בשם *WRLD on Drugs* עומד לצאת. המיקסטייפ יצא לאור ב-19 באוקטובר 2018 וכולל 16 שירים, וב-25 באוקטובר הוציא קול בנט וידאו קליפ לשיר "No Issue" מתוך המיקסטייפ; בקליפ משתתפים ג'וס וורלד ופיוצ'ר ואותו צילמו במדבר, הקליפ עלה לערוץ היוטיוב Lyrical Lemonade. ב-10 בדצמבר 2018 פורסם סרטון מאחורי הקלעים של העבודה על המיקסטייפ.

## הצלחה מסחרית
המיקסטייפ נכנס למקום ה-2 במצעד הבילבורד 200, כאשר A Star Is Born מונע ממנו להתקדם למקום הראשון.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיקסטייפים מ-2018
קטגוריה:אלבומי פיוצ'ר
קטגוריה:אלבומי ג'וס וורלד
קטגוריה:אלבומים שהופקו על ידי לואי בל
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי קוביטס
קטגוריה:אלבומי חברת אינטרסקופ רקורדס
ויו פארקה טורה

**ויו פארקה טורה** (בצרפתית: **Vieux Farka Touré**; נולד ב-1981) הוא זמר וגיטריסט מאלי. בנו של המוזיקאי זוכה פרס גראמי עלי פארקה טורה.

## ביוגרפיה
טורה נולד בניאפונקה שבמאלי בשנת 1981 לעלי פארקה טורה. בשנת 2006 הוציא פארקה טורה את אלבום הבכורה שלו הנושא את שמו, באמצעות הלייבל "מודיבה". האלבום כלל הופעת אורח של אביו המנוח, ונגן הקורה טומני דיאבטה .

בשנת 2008 הוציא אלבום רמיקס בשם "UFOs Over Bamako". שנה לאחר מכן, ב-2009, הוציא את אלבומו השני, "Fondo". האלבום הגיע למקום החמישי במצעד אלבומי העולם של הבילבורד ונבחר על ידי וילג' ווייס כאחד ממאה האלבומים הטובים ביותר של אותה השנה.

ביוני 2010, הוזמן פארקה טורה להופיע בפתיחת אירוע מונדיאל 2010 לצדם של אמנים אחרים, בהם שאקירה, אלישה קיז וקיינאן. באותו החודש, הוציא את אלבום ההופעה הראשון שלו, "LIVE". באותה השנה, הקים יחד עם המוזיקאי הישראלי עידן רייכל את ההרכב "טורה-רייכל קולקטיב", תוך שהקליטו השניים יחד ג'אם סשן, שהפך לאלבום אולפן.

באוקטובר 2010 התארח בסינגל של הפרויקט של עידן רייכל, "Say God", שנכלל באלבומו של ההרכב "הביתה, הלוך חזור".

ב-24 במאי 2011 הוציא את אלבום האולפן השלישי שלו, "The Secret". האלבום כולל דואט של פארקה טורה עם אביו המנוח.

בשנת 2012 הוציא ההרכב טורה-רייכל קולקטיב את אלבום הבכורה שלו, "The Tel Aviv Session" שהוקלט בתל אביב. האלבום הגיע למקום הראשון במצעד אלבומי העולם של אייטונס.

בשנת 2013, הוציא את אלבומו הרביעי, "Mon Pays". באותה השנה, התארח באלבום של הפרויקט של עידן רייכל "רבע לשש", בשיר "Mon Amour". בשנת 2014 הוציאו רייכל ופארקה טורה את האלבום השני של טורה-רייכל קולקטיב, "The Paris Session", שזכה לביקורות חיוביות.

בשנת 2017 הוציא את האלבום "Samba" בו מתארח עידן רייכל בשני שירים.

## דיסקוגרפיה
### אלבומי אולפן
* 2007: *Vieux Farka Touré*
* 2009: *Fondo*
* 2011: *The Secret*
* 2013: *Mon Pays*
* 2017: *Samba*
* 2022: Les Racines

### אלבומי הופעה
* 2010: *LIVE*

### אלבומי רמיקס
* 2008: *Vieux Farka Touré Remixed: UFOs Over Bamako*
* 2009: *Other Roads: Fondo Remixed*

### אלבומים משותפים
* 2012: *The Tel Aviv Session* (בהרכב טורה-רייכל קולקטיב)
* 2014: *The Paris Session* (בהרכב טורה-רייכל קולקטיב)
* 2015: *Touristes* (עם ג'וליה איסטרלין)
* 2022: Ali (עם Khruangbinׂ)

## קישורים חיצוניים

* 

## הערות שוליים

קטגוריה:גיטריסטים
קטגוריה:זמרים
קטגוריה:מאלים
קטגוריה:אמני הפרויקט של עידן רייכל
קטגוריה:מאלים שנולדו ב-1981
יחסי גואטמלה–יפן

**יחסי גואטמלה–יפן** הם היחסים הדיפלומטיים בין **[[גואטמלה|רפובליקת גואטמלה]]** לבין **[[יפן]]**. שתי המדינות כוננו יחסים דיפלומטיים בפברואר 1935.

## סחר
בשנת 2017, שוויו של הייצוא היפני לגואטמלה עמד על 26.9 מיליארד ין וכלל בעיקר ברזל, מכוניות, חלקי רכב, ומכונות. באותה השנה, הייבוא היפני מגואטמלה עמד על 15.3 מיליארד ין וכלל בעיקר קפה, משאות חריפים ובננות.

## ביקורים רמי דרג
### מגואטמלה ליפן
* 2001 – נשיא גואטמלה לשעבר, אלפונסו פורטיו.
* 2005 – נשיא גואטמלה לשעבר, אוסקר ברשה.
* 2019 – שרת החוץ של גואטמלה, סנדרה חובל.

### מיפן לגואטמלה
* 1997 – מסהיטו, נסיך היטאצ'י ובת זוגו.

## יפנים בגואטמלה
על פי הלשכה היפנית המרכזית לסטטיסטיקה, בשנת 2019 התגוררו בגואטמלה 379 אזרחי יפן.

## נציגויות דיפלומטיות
* גואטמלה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. גואטמלה מיוצגת ביפן בדרג הקונסולרי באמצעות שלוש קונסוליות רשמיו שהיא מחזיקה בערים סאפורו, יוקוהמה וקיוטו.
* יפן מיוצגת בגואטמלה בדרג השגרירות באמצעות שגרירות רשמית שהיא מחזיקה בגואטמלה סיטי, בירת המדינה.

## קישורים חיצוניים

* יחסי גואטמלה–יפן, באתר משרד החוץ היפני.

## הערות שוליים

קטגוריה:ערכים ללא קטגוריות פיזיות - יחסי חוץ
המרכז ההיסטורי של פילדלפיה

**המרכז ההיסטורי של פילדלפיה** (באנגלית: **Philadelphia's Old City**) היא שכונה היסטורית במרכז העיר פילדלפיה שבארצות הברית, הנמצאת בקרבת המפגש של נהרות הדלאוור והסקולקיל, במקום בו במקור ויליאם פן והקווייקרים ייסדו את ההתיישבות הראשונה באזור שתהפוך לימים לעיר פילדלפיה. אטרקציות התיירות הנודעות ביותר באזור זה הם אתר היכל העצמאות ופארק העצמאות ההיסטורי הלאומי שמקיף אותו, בית בטסי רוס, ורבים מהאתרים ההיסטוריים הבולטים ביותר בפילדלפיה.

המרכז ההיסטורי של פילדלפיה מכיל בין היתר את הרחוב העתיק ביותר בארצות הברית אשר מאוכלס ברציפות מאז היווצרו - סמטת אלפרת . לאורך רחוב זה נמצאים כיום 32 בתים שנבנו בין השנים 1728 ל-1836.

## גלריה

Elfreth's_Alley.JPG|סמטת אלפרת
Liberty_Bell_2006.JPG|פעמון החירות במשכנו הנוכחי מול היכל העצמאות
Betsyrosshouse.jpg|בית בטסי רוס

## קישורים חיצוניים

קטגוריה:העיר העתיקה, פילדלפיה
מרכז העסקים הראשי של לוס אנג'לס

110px|ממוזער|המיקום של אזור מרכז העסקים הראשי של לוס אנג'לס בלוס אנג'לס
**מרכז העסקים הראשי של לוס אנג'לס** (באנגלית: **Downtown Los Angeles**) הוא אזור מרכז העסקים של העיר לוס אנג'לס שבמדינת קליפורניה שבארצות הברית. אזור זה, המשתרע על פני כ-15.1 קמ"ר, כולל גם שכונת מגורים ובה כ-85 אלף תושבים.

מרכז העסקים הראשי של לוס אנג'לס נתחם בנהר לוס אנג'לס ממזרח, העיר ורנון ממזרח, רחוב אלמיידה, שדרות סיזאר צ'אבז, ושדרות סנסט, ושדרות מארוויו ממערב, והרחוב סטדיום וויי, לילאק טראס, ונורת' ברודוויי מצפון. באזור מרכז העסקים הראשי של לוס אנג'לס ישנם בין היתר מבני ממשל רבים, וכמו גם תיאטראות, גורדי שחקים, מרכזי קניות ייחודיים, ופארקים רבים.

נכון לשנת 2013 עבדו באזור מרכזי העסקים הראשי של לוס אנג'לס מעל ל-500,000 אנשים.

אטרקציות התיירות הנודעות ביותר באזור זה הם אזור הצ'יינהטאון של לוס אנג'לס, והיכל הספורט סטייפלס סנטר.

## גלריה

Chinatown-la-overview2.jpg|אזור הצ'יינהטאון של לוס אנג'לס
MOCA_LA_04.jpg|המוזיאון לאמנות עכשווית
Clippers_vs_Suns.jpg|סטייפלס סנטר
Disney_Concert_Hall..JPG|אולם הקונצרטים על שם וולט דיסני
Los Angeles, CA from the air.jpg|מרכז העסקים הראשי של לוס אנג'לס


## קישורים חיצוניים

לוס אנג'לס
קטגוריה:לוס אנג'לס
קמפבל סקוט

**קמפבל סקוט** (באנגלית: **Campbell Scott**; נולד ב-19 ביולי 1961) הוא שחקן קולנוע וטלוויזיה, מדבב, במאי ומפיק אמריקאי. ידוע בעיקר ממשחקו בסרטים "שמיים מגינים מעל", בתור ריצ'רד פארקר בסרטים "ספיידרמן המופלא" ו"ספיידרמן המופלא 2", בתור ד"ר לוייז דודג'ון בסרט "עולם היורה: עולם חדש" ובסדרות הטלוויזיה "רופא להשכיר", "בית הקלפים" ו"Damages".

## ביוגרפיה
סקוט נולד ביולי 1961 בניו יורק לשחקן ג'ורג' סי. סקוט ולשחקנית קולין דיוורסט. יש לו אח אחד, אלכסנדר ואחות למחצה, השחקנית דוון סקוט. הוא התחנך בתיכון ג'ון ג'יי בניו יורק לצידו של השחקן והבמאי סטנלי טוצ'י ובהמשך למד באוניברסיטת לורנס עד לסיום הלימודים ב-1983.

את משחקו החל ב-1986 בתפקיד קטן בסדרה פרקליטי אל איי וכעבור שנה שיחק בסרט הפשע חמש פינות של טוני ביל בתור שוטר. ב-1990 שיחק בסרט Longtime Companion וכעבור שנה שיחק בסרטו של ג'ואל שומאכר בחירתה של אהבה, לצד ג'וליה רוברטס ווינסנט ד'אונופריו וגם לצד אמו, קולין דיוורסט.

ב-1996 ביים לצד ידידו סטנלי טוצ'י את סרט הקומדיה-דרמה Big Night, אשר היה מועמד לפסטיבל הסרטים סאנדנס וזכה בפרס חוג מבקרי הקולנוע של ניו יורק ובפרס מעגל מבקרי הקולנוע של בוסטון .

ב-2002 שיחק בסרט Roger Dodger בתור רוג'ר סוונסון ועל תפקידו זכה בפרס השחקן הטוב ביותר ממועצת ביקורת הקולנוע האמריקנית.

עוד מתפקידיו: את ג'וסף טובין בסדרה Damages, מארק אשר בסדרה בית הקלפים ובתפקידו של ריצ'רד פארקר, אביו של פיטר פארקר (ספיידרמן) בסרטים ספיידרמן המופלא מ-2012 וספיידרמן המופלא 2 מ-2014.

בשנת 2018 ביצע הופעת אורח בסדרת הקומדיה האפלה "דיאטלנד" מבית רשת AMC, בדמותו של סטנלי אוסטין. 

ב-2022 הופיע בתור הנבל הראשי, ד"ר לואיס דודג'סון בסרט "עולם היורה: עולם חדש", תפקיד אותו ביצע בסרט הראשון השחקן קמרון ת'ור (המרצה מאסר).

בשנת 2024 שיחק בסרטו של אדוארד ברנס "נישואין נוסח מילר" (אנ') בתור ניק.

בשנת 2025 הוא גילם מבקר מסעדות בסרט הקומי הביוגרפי "נונה" בנטפליקס. באותה שנה שיחק בתפקיד אורח בסדרה "אלזבת'" ברשת CBS.  

## חיים אישיים
סקוט נשוי, אב לשני ילדים. הוא מתגורר עם משפחתו בצפון-מערב קונטיקט.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:במאים אמריקאים
קטגוריה:מדבבים אמריקאים
קטגוריה:מפיקים אמריקאים
קטגוריה:בוגרי אוניברסיטת לורנס
קטגוריה:אמריקאים שנולדו ב-1961
Death Race for Love

***Death Race for Love*** (בעברית: "**מרוץ המוות לאהבה**") הוא אלבום האולפן השני של הראפר האמריקאי ג'וס וורלד. האלבום יצא לאור ב-8 במרץ 2019, על ידי חברות התקליטים אינטרסקופ ו-Grade A. מתוך האלבום יצאו שני סינגלים. עטיפת האלבום הושפעה ממשחק הווידאו Twisted Metal. מספר אמנים מתארחים באלבום, ביניהם: ברנט פאיאז, קלאבר ויאנג ת׳אג.

האלבום *Death Race for Love* כולל את הסינגל "Robbery", שיצא ב-13 בפברואר 2019 במטרה לקידום האלבום; בנוסף, האלבום מכיל גם את הסינגל "Hear Me Calling", שגם הוא יצא לפני יציאת האלבום. האלבום נכנס למקום הראשון במצעד הבילבורד 200 ומכר כ-165,000 עותקים בשבוע הראשון ליציאתו. בהמשך, קיבל האלבום את התואר אלבום זהב מה-RIAA.

## קידום
ב-20 בפברואר 2019, הודיע ג׳וס כי יצא לסיבוב הופעות באמריקה הצפונית יחד עם הראפר סקי מאסק. ב-4 במרץ, חשף ג׳וס וורלד את רשימת השירים מהאלבום. ב-8 באפריל הופיע ג׳וס וורלד יחד עם השיר "Hear Me Calling" בתוכנית The Tonight Show Starring Jimmy Fallon.

### סינגלים
הסינגל "Robbery" יצא ב-13 בפברואר 2019 במטרה לקידום האלבום. השיר הופק על ידי ניק מירה, ובשיאו, הגיע למקום ה-27 במצעד הבילבורד הוט 100. הסינגל השני שיצא במטרה לקידום האלבום היה "Hear Me Calling", השיר יצא ב-1 במרץ והופק על ידי פורפס. בשיאו, הגיע למקום ה-38 במצעד הבילבורד הוט 100.

## עטיפת האלבום
עטיפת האלבום נוצרה בהשראת עטיפת סדרת משחקי הווידאו Twisted Metal.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ג'וס וורלד
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי לואי בל
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
Goodbye & Good Riddance

***Goodbye & Good Riddance*** (בעברית: "**להתראות & ברוך שפטרנו**") הוא אלבום הבכורה של הראפר האמריקאי ג'וס וורלד. האלבום יצא לאור ב-23 במאי 2018, על ידי חברות התקליטים אינטרסקופ ו-Grade A. מתוך האלבום יצאו חמישה סינגלים. האלבום הופק בעיקר על ידי ניק מירה, והשאר הופק על ידי מפיקים אחרים, ביניהם: בני בלנקו, קארדו, CBMix, דון רוב, דריי מון ומיצ׳ מולה. באלבום הופעת אורח אחת יחידה, והיא של הראפר ליל עוזי ורט.

## סינגלים
הסינגל "All Girls Are The Same" יצא לאור ב-13 באפריל 2018, ובשיאו, הגיע למקום ה-41 במצעד הבילבורד הוט 100 בארצות הברית.

הסינגל השני מתוך האלבום, "Lucid Dreams", יצא לאור ב-4 במאי 2018, ובשיאו, הגיע למקום השני במצעד הבילבורד הוט 100.

הסינגל השלישי, "Lean wit Me", יצא לאור ב-22 במאי 2018, ובשיאו, הגיע למקום ה-68 במצעד הבילבורד הוט 100.

הסינגל הרביעי, "Wasted", שבו מתארח הראפר ליל עוזי ורט, פורסם ב-10 ביולי 2018; יצא לאור גם הוא לאחר יציאת האלבום.

הסינגל החמישי, "Armed and Dangerous", פורסם ב-15 באוקטובר 2018 ויצא לאור גם הוא לאחר יציאת האלבום. בשיאו, הגיע למקום ה-44 במצעד הבילבורד הוט 100.

## הצלחה מסחרית
בהתחלה, האלבום *Goodbye & Good Riddance* הגיע למקום ה-15 במצעד הבילבורד 200, בעוד שמכר כ-39,000 עותקים בשבוע הראשון ליציאתו. בשבוע השני, עלה האלבום למקום ה-8 ומכר כ-45,000 עותקים נוספים. בשבוע השלישי ליציאת האלבום, האלבום טיפס למקום השישי ומכר כ-42,000 עותקים נוספים. ב-5 בדצמבר 2018, האלבום הגיע לסך מכירות כולל של למעלה ממיליון עותקים, ובכך זכה לתואר אלבום פלטינה מה-RIAA.

בשנת 2022 האלבום דורג במקום ה-199 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.

## רשימת רצועות

#### סימפולים
* האינטרו וקטע הקישור "Karma" מכילים ברקע את האינסטרומנטל של השיר "Lovely" של בילי אייליש וחאליד.
* השיר "Scared of Love" מכיל סימפול של השיר "So High" של Ghost Loft.
* השיר "Hurt Me" מכיל את קטע הקול "Doppler Horn Pass With Toyota Corolla Driving by at 35 MPH", ומשתמש במילים מתוך שיר הילדים "Sticks and Stones".
* השיר "Used To" מכיל סימפול של השיר Felt (Touhou) של Crescent Moon.

## מיקומי שיא ותארים

### מצעדי סוף שנה

### מצעדי עשור

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומי ג'וס וורלד
קטגוריה:אלבומים באנגלית
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי קשמיר קאט
קטגוריה:אלבומי זהב באוסטרליה
קטגוריה:אלבומי זהב בצרפת
קטגוריה:אלבומי חברת אינטרסקופ רקורדס
סאטורן סדרה L

**סאטורן סדרה L** (באנגלית: **Saturn L series**), היא מכונית משפחתית גדולה מתוצרת חטיבת **תאגיד סאטורן**  (קרוי גם: **Saturn LLC**), מבית ג'נרל מוטורס, אשר יוצרה בין השנים 1999–2004 (שנת דגם 2000) בארצות הברית.

## נתונים
* יוצרו 406,300 יחידות ממאי 1999 – 17 ביוני 2004
* 5 דלתות
* מספר מושבים: 5
* מנוע קדמי-רוחבי
* מנועי בנזין
* סוג הנעה: הנעה קדמית 4x2

## תצורות
* 4 דלתות סדאן
* 5 דלתות סטיישן

## דגמים
### סדאן
* Saturn LS (שנת 2000)
* Saturn LS1 (שנת 2000)
* Saturn LS2 (שנת 2000)
* Saturn L100 (משנת 2001)
* Saturn L200 (משנת 2001)
* Saturn L300 (משנת 2004)
### סטיישן
* Saturn LW1 (שנת 2000)
* Saturn LW2 (שנת 2000)
* Saturn LW200 (משנת 2001)
* Saturn LW300 (משנת 2001)

## גלריה

קובץ: Saturn-L-Series.jpg | "סאטורן סדרה L"
קובץ:Saturn L300 -- 09-07-2009.jpg | "סאטורן סדרה L" דגם "L300"
קובץ:03-05 Saturn L300.jpg | "סאטורן סדרה L" דגם "L300"
קובץ: Saturn L-Series 2000-02.jpg | "סאטורן סדרה L", שנת 2000
קובץ:Saturn L-Series 2003-05.jpg | "סאטורן סדרה L"
קובץ: Interior of 2003 Saturn L200.jpg | "סאטורן סדרה L" דגם "L200", שנת 2003 – מבט ללוח מחוונים
קובץ:03-05 Saturn LW.jpg | "סאטורן סדרה L" – סטיישן
קובץ:'00-'02 Saturn L-Series Wagon.jpg | "סאטורן סדרה L" – סטיישן
קובץ:2002 Saturn LW200, bluish silver, rear left.jpg | "סאטורן סדרה L" דגם "LW200", שנת 2002 – סטיישן


## ראו גם
* סאטורן סקיי
* סאטורן רילאי
* סאטורן אאוטלוק

## קישורים חיצוניים

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:דגמי מכוניות שהושקו ב-1999
קטגוריה:מכוניות אמריקאיות
L
יום לפני הכניעה

**יום לפני הכניעה** (באנגלית: **Battle of the Bulge**) הוא סרט מלחמה אמריקאי רחב מידות משנת 1965 שצולם בשיטת הסינרמה ומתאר את הקרב על הבליטה במלחמת העולם השנייה.

בתפקידים הראשיים - הנרי פונדה, רוברט שו, רוברט ראיין וטלי סוואלס.

הסרט צולם בספרד, תנאי השטח וסוגי הטנקים שסופקו על ידי צבא ספרד לא תואמים את הדגמים שהיו באותו קרב. שני אירועים חשובים מופיעים בסרט:
* טבח השבויים האמריקאים ליד מלמדי (טבח מלמדי)
* המצור על בסטון ותשובתו של המפקד האמריקאי על האולטימטום של הגרמנים - Nuts.

טלי סוואלס היה מועמד לפרס גלובוס הזהב לשחקן המשנה הטוב ביותר - סרט קולנוע. בנג'מין פרנקל היה מועמד לפרס גלובוס הזהב לפסקול הטוב ביותר.

## תקציר העלילה
דצמבר 1944, לויט. קולונל קיילי (הנרי פונדה) טס במטוס סיור מעל יער ארדנים הוא צופה ומצלם רכב ובו קצין גרמני בכיר. הוא מצליח לצלם טנק טיגר גרמני חבוי בין עצי היער. הוא מביא את ממצאיו למטה הדיוויזיה ב-אמבלוו ומציג אותם לפני מפקד הדיוויזיה גנרל גריי (רוברט ראיין) וקולונל פריצ'רד (דנה אנדרוז). לדבריו עומדים הגרמנים להתקיף. פריצ'רד דוחה את דבריו ושניהם נוסעים לבונקר בחזית שם נמצאת יחידה בפיקודו של מייג'ור וולנסקי (צ'ארלס ברונסון). לוחמיו תופסים כמה שבויים גרמנים שנראים כנערים ולמראם אומר פריצ'רד לקיילי כי השערותיו מגוחכות וכי הוא עומד להחזירו לוושינגטון "כדי שייעץ לנשיא".

בצד הגרמני מגיע קולונל הסלר (רוברט שו) למפקדתו של גנרל קולר (ורנר פיטרס) המדריך אותו במבצע הגדול העומד להיערך וכי הוא יהיה מפקד כוח הפאנצרים המרכזי ועליו להגיע תוך 50 שעות לנהר מז. לפני תחילת ההתקפה מוצנחת יחידה של צנחנים גרמנים דוברי אנגלית בפיקודו של לוטננט שומאכר (טיי הארדין) כדי לשבש את תנועות האמריקאיים על ידי שינויו כיווני השלטים, ניתוק קווי הטלפון ועוד. הם מונעים את פיצוץ הגשר מעל נהר אור 
ההתקפה מתחילה עם שחר כשהלוחמים שומעים את קולות הטנקים מהיער ופתאם מגיחים משם עשרות טנקים פולטי אש. מאות נקטלים ומתחילה נסיגה מהירה. אחד הטנקים האמריקאיים נמצא בפיקודו של סרג'נט גאפי (טלי סוואלס) המנסה להאט לשווא את הטנקים הגרמניים העדיפים עליו. הוא נסוג עם הכוחות לאמבלוו שם יש לו "עסק" של שוק שחור שאותו הוא מנהל עם ידידתו לואיז (פייר אנג'לי).

שבויים אמריקאים רבים נלקחים על ידי הגרמנים וליד מלמדי הם נורים למוות (טבח מלמדי). לוטננט וויבר (ג'יימס מקארתור - דני מהוואי חמש אפס) מצליח לברוח.

הגרמנים כובשים את אמבלוו בקרב קשה בו נהרגים גם אזרחים רבים וביניהם לואיז. מפקדת הדוויזייה נסוגה מערבה. גנרל גריי שולח את קיילי לאתר את הפאנצרים בתוך ערפל כבד. מתחולל קרב גדול של שריון בשריון בו שני הצדדים סופגים אבדות. מטוסו של קיילי מופל. הוא נפצע וטייסו נהרג.

קונרד, נהגו ומשרתו של הסלר (הנס כריסטיאן בלך), מטיח בו כי המלחמה אבודה וכי הסלר ורבים כמוהו אינם רוצים במלחמה תמידית כאורח חיים. הסלר שולח אותו להיות חייל רגיל.

וויבר נפגש בחיילים נסוגים והם עולים על הטנק של גאפי ומתקדמים לעבר מאגר דלק גדול שאליו מתכונן הסלר להגיע. במאגר נמצאים גרמנים מתחזים שגאפי מזהה אותם, הם מחסלים את הגרמנים, מעלים באש את המאגר ומגלגלים חביות דלק אל הטנקים המסתערים של הגרמנים. כאשר הסלר נכנס לשם הוא נהרג בתוך הטנק שלו שעולה באש ביחד עם יתר הטנקים.

בסוף רואים את החיילים הגרמנים נוטשים את הטנקים שלהם והולכים ברגל לכיוון גרמניה.

## צוות השחקנים

## קישורים חיצוניים

* קדימון ליום לפני הכניעה, באתר יוטיוב
* יום לפני הכניעה, באתר TCM

קטגוריה:סרטי 1965
קטגוריה:סרטים באנגלית
קטגוריה:סרטי מלחמה אמריקאיים
קטגוריה:סרטי האחים וורנר
קטגוריה:סרטי מלחמת העולם השנייה
קטגוריה:סרטי צ'ארלס ברונסון
בנויט בנג'מין

**לנארד בנויט בנג'מין** (באנגלית: **Lenard Benoit Benjamin**; נולד ב-22 בנובמבר 1964) הוא כדורסלן עבר אמריקאי, אשר שיחק בליגת ה-NBA בין השנים 1985–1999. ממוצעיו הכוללים לאורך 15 עונותיו בליגה הם 11.4 נקודות, 7.5 ריבאונדים, 2.0 חסימות ו-1.3 אסיסטים למשחק.

## קריירת מכללות
בנג'מין נולד וגדל בעיר מונרו שבלואיזיאנה, ובין השנים 1982–1985 למד באוניברסיטת קרייטון אשר באומהה, נברסקה. ב-3 עונותיו בקבוצת הכדורסל של האוניברסיטה שיחק תחת המאמן ויליס ריד, והעמיד ממוצעים כוללים של 17.7 נקודות, 11.3 ריבאונדים ו-4.6 חסימות למשחק.

## קריירת משחק ב-NBA
בדראפט ה-NBA 1985 נבחר בנג'מין על ידי לוס אנג'לס קליפרס בבחירה השלישית, אחרי פטריק יואינג וויימן טיסדייל שנלקחו בשתי הבחירות הראשונות. במהלך עונת הרוקי שלו זכה למקום קבוע בחמישייה הפותחת של הקליפרס, ועד לסיום העונה רשם ממוצעים של 11.1 נקודות, 7.6 ריבאונדים ו-2.6 חסימות למשחק. ב-4 העונות הבאות המשיך להציג יכולת טובה כאחד השחקנים הבולטים בקליפרס, וכאחד החוסמים המובילים בליגה, עם 2.8 חסימות בממוצע למשחק, לצד 13.7 נקודות ו-8.6 ריבאונדים למשחק. ב-29 בינואר 1988 קבע שיא מועדון של 10 חסימות במשחק מול מילווקי באקס, וב-31 במרץ 1989 השווה את השיא במשחק מול סן אנטוניו ספרס; באותו משחק השיג בנג'מין את הטריפל דאבל היחיד בקריירה שלו, כשקלע 25 נקודות ואסף 10 ריבאונדים בנוסף ל-10 החסימות. לאורך 5 עונותיו המלאות בקבוצה נותרו הקליפרס אחת הקבוצות החלשות ב-NBA, וניצחו בכ-27% בלבד ממשחקיהם.

בפברואר 1991, לאחר כ-5 עונות וחצי בלוס אנג'לס, הועבר בנג'מין בטרייד לסיאטל סופרסוניקס תמורת אולדן פוליניס ושתי בחירות דראפט עתידיות. באותה עונה העפיל עם סיאטל לפלייאוף ה-NBA, לראשונה בקריירה, אך קבוצתו הודחה כבר בסיבוב הראשון. בעונה העוקבת, בה רשם ממוצעים של 14.0 נקודות ו-8.1 ריבאונדים למשחק, העפיל עם הסופרסוניקס לחצי גמר המערב בפלייאוף.

בפברואר 1993, לאחר שנתיים בסיאטל, הועבר לצד דאג כריסטי בטרייד ללוס אנג'לס לייקרס, בתמורה לסם פרקינס.

לקראת עונת  נשלח בטרייד נוסף לניו ג'רזי נטס, תמורת סם בואי ובחירת דראפט עתידית. בשתי עונותיו עם הנטס קלע 10.1 נקודות ואסף 6.8 ריבאונדים למשחק כסנטר הפותח של הקבוצה.

בדראפט ההרחבה של שנת 1995 נבחר על ידי ונקובר גריזליס, לקראת עונת הבכורה של המועדון, אך לאחר 13 משחקים בלבד הועבר בטרייד למילווקי באקס. בין השנים 1996–1999 שיחק לתקופות קצרות עבור טורונטו ראפטורס, פילדלפיה 76' וקליבלנד קאבלירס בטרם פרש ממשחק, בגיל 35.

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:לואיזיאנה: כדורסלנים
קטגוריה:כדורסלני אוניברסיטת קרייטון
קטגוריה:בחירות דראפט של לוס אנג'לס קליפרס
קטגוריה:כדורסלני לוס אנג'לס קליפרס
קטגוריה:כדורסלני סיאטל סופרסוניקס
קטגוריה:כדורסלני לוס אנג'לס לייקרס
קטגוריה:כדורסלני ניו ג'רזי נטס
קטגוריה:כדורסלני ונקובר גריזליס
קטגוריה:כדורסלני מילווקי באקס
קטגוריה:כדורסלני טורונטו ראפטורס
קטגוריה:כדורסלני פילדלפיה 76'
קטגוריה:כדורסלני קליבלנד קאבלירס
קטגוריה:אמריקאים שנולדו ב-1964
פייטרו טנראני

**פייטרו טנראני** (באיטלקית: **Pietro Tenerani**; 1789,  טוראנו (קרארה)  – 1869, רומא) היה פסל איטלקי, שפיסל בסגנון הניאו קלאסי.

## ביוגרפיה
טנראני  החל את הכשרתו אצל דודו הפסל פייטרו מרקטי.

טנראני למד באקדמיה לאמנויות יפות בקרארה אצל מנהל האקדמיה הצייר ז'אן בטיסט פרדריק דמאריס ואצל הפסל הצעיר לורנצו ברטוליני.

בשנת 1813 קיבל טנראני מלגה ללמוד ברומא שם למד בעיקר אצל ברטל תורוואלסן.
 
טנראני  הכשיר פסלים.

בנו קארלו היה אדריכל.

## גלריה

Pietro Tenerani-Cupid Pulling a Thorn out of the Foot of Venus-Hermitage.jpg| קופידון שולף קוץ מרגלה של ונוס בארמיטאז'
Pietro Tenerani (1789-1869) Psiche svenuta lato sinistro (pre 1838).jpg|פסיכה בגלריה הלאומית לאמנות מודרנית (רומא)
Pietro Tenerani (1789-1869) Psiche abbandonata (modello, 1816).jpg|פסיכה הנטושה בגלריה לאמנות מודרנית בפירנצה
Pietro Tenerani (1789-1869) Fauno in atto di suonare la tibia (1859) particolare 02.jpg|פאון מנגן בחליל בגלריית כיכר סקאלה במילאנו
Estatua de la plaza de Bolívar en Bogotá.JPG|פסל סימון בוליבר בבוגוטה
Monument to Pope Pius VIII.jpg|מונומנט לפיוס השמיני בבזיליקת פטרוס הקדוש


## קישורים חיצוניים

* 

קטגוריה:אמנים נאו-קלאסיים
קטגוריה:פסלים איטלקים במאה ה-18
קטגוריה:פסלים איטלקים במאה ה-19
קטגוריה:ילידי 1789
קטגוריה:נפטרים ב-1869
Death Bed (Coffee for Your Head)

"****" הוא סינגל שהוקלט על ידי המוזיקאי הקנדי פאוופו בשיתוף הזמרת הפיליפינית-בריטית ביבדובי. השיר יצא לאור ב-8 בפברואר 2020, כסינגל מתוך המיני-אלבום *Poems of the Past*, על ידי חברת התקליטים קולומביה רקורדס.

## רקע וכתיבה
השיר נכתב על ידי פאוופו, ביבדובי ואטרפופ והופק על ידי אוטרפופ. השיר מכיל סימפול מתוך שירה של ביבדובי, "Coffee". במקור, השיר פורסם ביוטיוב ובסאונדקלאוד בשנת 2019. עקב הסימפול שמופיע בשיר, השיר לא פורסם ברשתות הזרמת המדיה. בפברואר 2020 פורסם שם השיר על ידי חברת התקליטים קולומביה רקורדס, תוך שהצליח לצבור בספוטיפיי למעלה מ-400 מיליון השמעות. השיר עוסק בזוג צעיר שלחבר יש מחלה סופנית ועומד למות.

## הצלחה
נכון ליוני 2020, נוצרו עשרות מיליוני סרטונים בפלטפורמת שיתוף הווידאו טיקטוק המשתמשים בשיר, שקיבלו סך של כשבעה מיליארד צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2020
קטגוריה:שירים באנגלית
קטגוריה:שירים על מזון ושתייה
קטגוריה:שירי היפ הופ קנדיים
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון במצעד שירי הרוק & האלטרנטיביים
שרה גריי

**שרה גריי** (באנגלית: **Sarah Grey**; נולדה ב-19 במאי 1996) היא שחקנית קנדית, הידועה בתפקידה בתור אליסה דרייק בסדרת האימה של נטפליקס, "המסדר".

## קורות חיים
גריי נולדה בנאנאימו (אנ'), הנמצאת בחוף המזרחי של האי ונקובר, בקולומביה הבריטית, קנדה. יש לה אחות גדולה, אליסון טיילור.

## קריירה
בשנת 2010 קיבלה את תפקידה הראשון בסרט הקצר "Labour Day" שם גילמה את שרה סאנדרס.

בשנת 2013 שיחקה גריי לצד ג'ניפר בילס בסרט "Cinemanovels" ובהמשך שיחקה בסרט "Embrace of the Vampire". 

בשנת 2014, גריי הופיעה בסדרה "בייטס מוטל" בתפקיד נורמה בייטס הצעירה.

באוגוסט 2016 לוהקה לתפקיד קורטני ויטמור (סטארגירל) בעונה השנייה של סדרת הטלוויזיה "אגדות המחר" ברשת The CW. 

באפריל 2018, גריי לוהקה לתפקיד הראשי, בתור אליסה דרייק בסדרת האימה-דרמה של נטפליקס "המסדר".** הסדרה עלתה לנטפליקס במרץ 2019, ועונתה השנייה עלתה ביוני 2020.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות ילדות קנדיות
קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1996
6lack

**ריקרדו ולדז ולנטיין ג'וניור** (באנגלית: ; נולד ב-24 ביוני 1992), ידוע בשם הבמה **6lack** (מעוצב כ-**6LACK**; מבוטא "בלאק"), הוא זמר, ראפר ופזמונאי אמריקאי.

## ביוגרפיה
ביולי 2011 חתם בחברת התקליטים של הזמר פלו ריידה, "אינטרנשיונל מיוזיק גרופ". לאחר שחתם בחברה, עזב את אוניברסיטת וולדוסטה בה למד. 6lack היה חתום בחברה כחמש שנים, תוך שהוציא את המוזיקה שלו בחשבון ה-SoundCloud שלו. בסופו של דבר, עזב את החברה בשל סוגיות הנוגעות לרישיון וניהול אומנותי. בשנת 2015, הודיע כי הצטרף לקולקטיב המוזיקלי "ספילג' וילג'", והשתתף במיני-אלבומו של הקולקטיב, Bears Like This Too.

בשנת 2016 חתם בחברת התקליטים אינטרסקופ רקורדס. עוד באותה השנה, נכלל ברשימת "10 אמנים חדשים שאתם צריכים להכיר" של הרולינג סטון. בנובמבר 2016 הוציא את אלבום הבכורה שלו, *Free 6lack*. האלבום זכה להצלחה מסחרית רבה, תוך שהגיע בשיאו למקום ה-34 במצעד הבילבורד 200, וקיבל את תואר הזהב מאיגוד תעשיית ההקלטות הקנדי ואיגוד תעשיית ההקלטות האמריקאי. הסינגל הראשי מתוך האלבום, "Prblms", זכה גם הוא להצלחה רבה, תוך שזכה בתואר הפלטינה הכפולה בארצות הברית.

בשנת 2018 הוציא את אלבום האולפן השני שלו, *East Atlanta Love Letter*, הכולל הופעות אורח של הראפרים ג'יי קול, אופסט ופיוצ'ר. האלבום הגיע למקום השלישי במצעד הבילבורד 200 וקיבל את תואר הזהב מאיגוד תעשיית ההקלטות הקנדי.

בשנת 2020 הוציא את המיני-אלבום הראשון שלו, *6pc Hot*.

ב-4 באוגוסט 2023 הוציא את הסינגל "Mustard" עם ג'ורדן וורד.

## דיסקוגרפיה
### אלבומי אולפן
* 2016: *Free 6lack*
* 2018: *East Atlanta Love Letter*

### מיני-אלבומים
* 2020: *6pc Hot*

## הופעות
### סיבובי הופעות
* 2017: FREE 6LACK Tour
* 2018: From East Atlanta With Love Tour

## קישורים חיצוניים

* 

## הערות שוליים

קטגוריה:זמרים אמריקאים
קטגוריה:ראפרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1992
דניאל ברוקס

**דניאל ברוקס** (באנגלית: **Danielle Brooks;** נולדה ב-17 בספטמבר 1989) היא שחקנית וזמרת אמריקאית. מוכרת בעיקר בעקבות תפקידה בסדרה המקורית של נטפליקס, "כתום זה השחור החדש". ברוקס הייתה מועמדת לפרס טוני עבור דמותה של סופיה בברודוויי לשנת 2015 במחזה "הצבע ארגמן" ואף הייתה מועמדת לפרס אוסקר ולפרס גלובוס הזהב עבור תפקידה בגרסה הקולנועית של המחזמר, "הצבע ארגמן" משנת 2023. 

## ראשית חיים
ברוקס נולדה באוגוסטה, ג'ורג'יה וגדלה בקרוליינה הדרומית, למשפחה נוצרית. אביה היה דיאקון ואמה, שרה. היא החלה לשחק בגיל שש במחזה ילדות המספר את סיפור חייו של ישו שהוצג על ידי הכנסייה שלה. בשנתיים האחרונות שלה בתיכון, היא למדה בבית הספר למנהל ומדעי הרוח של מושל קרוליינה הדרומית, בית ספר תיכון לאמנות סלקטיבית. כמו כן, למדה דרמה בבית הספר ג'וליארד וסיימה את לימודיה בשנת 2011.

## קריירה
לאחר שסיימה את לימודיה בג'וליארד, ברוקס קיבלה תפקידים בשתי הפקות בתיאטרון. היא עזבה את התפקידים הללו על מנת להצטרף לצוות השחקנים לסדרה המקורית של נטפליקס "כתום זה השחור החדש". סדרה על כלא נשים. ברוקס שיחקה בתפקיד טאשה "טייסטי" ג'פרסון כאחת האסירות. דמותה נועדה במקור להופיע בסדרה לשני פרקים בלבד, אך לבסוף נשארה והופיעה בתפקיד ראשי לאורך הסדרה כולה, 7 עונות. את חברתה הטובה ביותר של טייסטי בסדרה, פוסי, מגלמת סמירה ויילי, השתיים חברות טובות בחייהן עוד מהימים שלמדו יחד בג'וליארד. ההופעות של ברוקס בסדרה קיבלו ביקורות חיוביות על ידי מבקרי הטלוויזיה, כאשר כתב אחד מכנה אותה "השחקנית פורצת הדרך של הסדרה ואחד הכישרונות החדשים והמרעננים של 2013". ברוקס שודרגה מחבר צוות חוזר לשחקנית מן המניין וכשחקנית ראשית החל מהעונה השנייה.

בספטמבר 2013 לוהקה ברוקס בפרק בעונה השלישית בסדרה של HBO "בנות", והפכה לשחקנית האפרו-אמריקאית הראשונה המופיעה בתוכנית.

ברוקס ביצעה את הופעת הבכורה שלה בברודוויי במהדורת 2015 של "*הצבע ארגמן"* בתור סופיה. המחזמר נפתח ב-10 בדצמבר 2015. ברוקס קיבלה ביקורות טובות על הופעתה, וקיבלה מועמדות לפרס טוני לשחקנית המוצגת הטובה ביותר במחזמר. ביוני 2019 היא שיחקה את ביאטריס בהפקה של התיאטרון הציבורי ב-"מהומה רבה על לא דבר*".*

בשנת 2023, נבחרה לשחק בעיבוד הקולנועי של המחזה ששיחקה בו את סופיה, הצבע ארגמן. על תפקידה קיבלה מועמדות לפרס אוסקר לשחקנית המשנה הטובה ביותר, מועמדות לפרס גלובוס הזהב לשחקנית המשנה הטובה ביותר - סרט קולנוע ומועמדות לפרס באפט"א לשחקנית הטובה ביותר בתפקיד משנה, מועמדות לפרס איגוד מבקרי הקולנוע האמריקאי לשחקנית המשנה הטובה ביותר ומועמדות בפרס גילדת שחקני המסך.

## חיים אישיים
ברוקס טבעונית משנת 2017.

ב-16 בנובמבר 2019 נולדה לה בת.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות תיאטרון אמריקאיות
קטגוריה:זמרות אמריקאיות
קטגוריה:מדבבות אמריקאיות
קטגוריה:טבעוניות אמריקאיות
קטגוריה:זוכות פרס גראמי
קטגוריה:בוגרות בית הספר ג'וליארד
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
ג'ים מקמילן

**ג'יימס "ג'ים" מקמילן** (באנגלית: **James "Jim" McMillian**; 11 במרץ 1948 – 16 במאי 2016) היה כדורסלן אמריקאי, אשר שיחק באופן פעיל בין השנים 1970–1981. בעונת  זכה באליפות ליגת ה-NBA כשחקן לוס אנג'לס לייקרס, ולאורך 9 עונותיו בליגה העמיד ממוצעים כוללים של 13.8 נקודות, 5.3 ריבאונדים ו-2.5 אסיסטים למשחק.

## קריירת מכללות
מקמילן נולד בעיר רייפורד שבקרוליינה הצפונית, ובנערותו למד ב"תיכון תומאס ג'פרסון" אשר בברוקלין, ניו יורק. בשנת 1966 החל ללמוד באוניברסיטת קולומביה, ובין השנים 1967–1970 שיחק בקבוצת הכדורסל שלה – "קולומביה ליונס". בכל 3 העונות הוביל את קלעי הליונס, עם ממוצע כולל של 22.8 נקודות למשחק, ובעונת 1967/1868 הוליך את הקבוצה להעפלתה השלישית אי פעם לשלב שמינית גמר טורניר אליפות המכללות (NCAA Sweet Sixteen). בעת סיום לימודיו היה הקלעי המוביל בתולדות הקבוצה, עם 1,758 נקודות בסך הכול.

## קריירת משחק מקצועית
בדראפט ה-NBA 1970 נבחר מקמילן בבחירה ה-13, על ידי לוס אנג'לס לייקרס. בעונת  קלע 18.8 נקודות בממוצע למשחק, כשחקן חמישייה קבוע לצדם של ג'רי וסט, וילט צ'מברלין, גייל גודריץ' והאפי היירסטון, וסייע ללייקרס לזכות באליפות ה-NBA השישית של המועדון; בפלייאוף 1972 המשיך להצטיין מקמילן כקלעי השלישי של קבוצתו, אחרי וסט וגודריץ', עם ממוצע 19.1 נקודות למשחק. בעונה העוקבת קלע 18.9 נקודות למשחק והעפיל על הלייקרס פעם נוספת לגמר ה-NBA, אולם הפעם הפסידה קבוצתו בסדרת הגמר מול ניו יורק ניקס, בתוצאה 1–4.

לקראת עונת  הועבר בטרייד לבאפלו ברייבס, בתמורה לאלמור סמית'. ב-3 עונותיו בבאפלו היה אחד השחקנים הבולטים של הברייבס, לצדם של בוב מקאדו ורנדי סמית', אשר הובילו את הקבוצה ל-3 העפלות רצופות לחצי גמר המזרח בפלייאוף. לאורך התקופה רשם מקמילן ממוצעים של 16.4 נקודות ו-6.4 ריבאונדים בממוצע למשחק. ב-3 בנובמבר 1973 קלע שיא קריירה של 48 נקודות בהפסד קבוצתו מול גולדן סטייט ווריורס.

בספטמבר 1976 נמכר לניו יורק ניקס, במדיה שיחק במשך שתי עונות. בדצמבר 1978 חתם על חוזה בפורטלנד טרייל בלייזרס, אך כבר לאחר 23 משחקים שוחרר מהקבוצה ועזב את ליגת ה-NBA.

בפברואר 1979 חתם על חוזה בקבוצת וירטוס בולוניה האיטלקית. באותה עונה זכה עם הקבוצה באליפות ליגת העל האיטלקית, והעפיל עמה לבית הגמר בטורניר גביע אירופה לאלופות. בעונת 1979/1980 הוביל את בולוניה לגמר גביע אירופה, עם 19.7 נקודות בממוצע למשחק, אולם בשל פציעה לא השתתף במשחק הגמר עצמו, בו הפסידה קבוצתו מול מכבי תל אביב בתוצאה 79–80. בסיום אותה עונה פרש מקמילן ממשחק, בגיל 33.

ב-16 במאי 2016 נפטר מקמילן, כתוצאה מאי-ספיקת לב, בגיל 68.

## קישורים חיצוניים

* 

## הערות שוליים

קטגוריה:אמריקאים ילידי קרוליינה הצפונית
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת קולומביה
קטגוריה:בחירות דראפט של לוס אנג'לס לייקרס
קטגוריה:כדורסלני לוס אנג'לס לייקרס
קטגוריה:כדורסלני באפלו ברייבס
קטגוריה:כדורסלני ניו יורק ניקס
קטגוריה:כדורסלני פורטלנד טרייל בלייזרס
קטגוריה:כדורסלני וירטוס בולוניה
קטגוריה:אמריקאים שנולדו ב-1948
קטגוריה:אמריקאים שנפטרו ב-2016
סיידי ספארקס

**סיידי ספארקס** (באנגלית: **Sadie Sparks**) היא סדרת הנפשה אירית-צרפתית, מסוגת קומדיה ופנטזיה, שנוצרה ובוימה על ידי ברונה אוהנלון. הסדרה הופקה על ידי Brown Bag Films האירית ו-Cyber Group Studios הצרפתית. הסדרה שודרה לראשונה בבריטניה בערוץ דיסני ב-20 באפריל 2019. בישראל הסדרה שודרה לראשונה בערוץ דיסני ישראל ב-4 בנובמבר 2019 בדיבוב עברי; ב-5 בינואר 2021 החלה הסדרה להיות משודרת בשידורים חוזרים בערוץ כאן חינוכית.

## תקציר העלילה
הסדרה עוקבת אחר סיידי, נערה מתבגרת שמגלה שיש לה יכולות קסומות. כדי שתלמד להשתלט על הכוחות שלה, סיידי מקבלת הדרכה מארנב קסום בשם גילברט, שנשלח מהעולם הקסום לעולם האמיתי. במהלך הסדרה רואים כיצד סיידי לומדת להשתמש בכוחות הקסומים שלה, בזמן שהיא לומדת בתיכון יחד עם חבריה, טיפי ולולו.

## דמויות
* **סיידי ספארקס** - נערה בת 14 שלומדת לשלוט בכוחות הקסם שלה.
* **גילברט** - ארנב קסום בן 700 שמדריך את סיידי.
* **טיפי** - ידיד של סיידי שאוהב מוזיקת פופ.
* **לולו** - החברה הטובה ביותר של סיידי. חכמה במיוחד.
* **סאם** - עניין האהבה של סיידי, וקפטן קבוצת הכדורסל של בית הספר.

## מדבבים
הדיבוב העברי בוים על ידי מייה קדוש, והופק על ידי עדי וולוצקי.

בנוסף דיבבו בדיבוב העברי גיא זיידמן ואלי לולאי (2020).

## שידור

## פרקים

## הפקה
הפקת הסדרה החלה בשנת 2014 על ידי Brown Bag Films האירית ו-Cyber Group Studios הצרפתית, כאשר כל פרקיה בוימו על ידי ברונה אוהנלון, שגם יצרה את הסדרה. בהתחלה פורסם שלסדרה יקראו "Gilbert and Allie" ("גילברט ואלי"), אך לבסוף שינו את שמה לשם הנוכחי. הסדרה כוללת שני סוגי הנפשה - הנפשה ממוחשבת בזמן שהדמויות בעולם האמיתי, והנפשה מסורתית בזמן שהדמויות בעולם הקסום. הסדרה מכוונת לגילאי 6 עד 11.

## קישורים חיצוניים

* 

## הערות שוליים

קטגוריה:סדרות הנפשה איריות
קטגוריה:סדרות הנפשה צרפתיות
קטגוריה:סדרות הנפשה ממוחשבת
קטגוריה:סדרות קומיות
קטגוריה:סדרות פנטזיה
קטגוריה:סדרות טלוויזיה צרפתיות שעלו לשידור בשנות ה-2010
קטגוריה:ערוץ דיסני: תוכניות וסדרות
קטגוריה:כאן חינוכית: תוכניות רכש
וואלטה אה בורגוס

**וואלטה אה בורגוס** (בספרדית: **Vuelta a Burgos**) הוא מרוץ אופני כביש בקטעים שנערך ברחבי מחוז בורגוס מאז 1946. המרוץ נערך באוגוסט, כמה שבועות לפני תחילת הוואלטה אספנייה ונחשב למרוץ ההכנה האחרון והבולט לקראתו. משנת 2020, המרוץ הוא חלק מסבב UCI ProSeries.

## היסטוריה ומסלול
המרוץ נוסד בשנת 1946, אז ניצח בו ברנרדו קאפו המקומי. הוא נערך גם ב-1947, כשברנרדו רואיז ניצח, אולם משנת 1948 עד שנת 1980 כולל לא התקיים. המנצח הראשון במרוץ שאינו ספרדי היה אלכס צילה השווייצרי, שניצח ב-1992. מריאנו לחרטה המקומי הוא שיאן הניצחונות במרוץ, שניצח ארבע פעמים, ב-1986, 1987, 1988 ו-1990.

המרוץ נערך באוגוסט, יותר משבוע לפני תחילת הוואלטה אספנייה, ולכן נחשב למרוץ ההכנה הבולט לקראת הוואלטה ומושך אליו לא מעט מטפסים ורוכבים שעתידים להתחרות בוואלטה, ב-2009 ניצח אלחנדרו ולוורדה את המרוץ ולאחר מכן המשיך גם לניצחון כללי בוואלטה אספנייה. תוואי המרוץ הוא הררי ומנצחי המרוץ הם מטפסים, אך הוא כולל גם קטעים גבעיים שיכולים להתאים לפנצ'רים או לספרינטרים.

## מנצחים

## קישורים חיצוניים

* 

## הערות שוליים

קטגוריה:ספרד: מרוצי אופניים
קטגוריה:קסטיליה ולאון: ספורט
יחסי הודו–רואנדה

[ממוזער|[נשיא רואנדה פול קגמה מארח את ראש ממשלת הודו נרנדרה מודי בקיגאלי, 2018.]]
**יחסי הודו–רואנדה** הם היחסים הדיפלומטיים הרשמיים שבין **[[הרפובליקה של הודו]]** לבין **[[רואנדה|רפובליקת רואנדה]]**. שתי המדינות חברות בחבר העמים הבריטי.
## ביקורים מדיניים
במהלך ביקורו של סגן נשיא הודו, מוחמד חמיד אנסרי בפברואר 2017, חתמו שתי המדינות על הסכמים לפיתוח מרכז יזמות בקיגאלי, פתיחת טיסות של רואנדאייר להודו, ופטור מויזה לדרכונים דיפלומטיים רשמיים.

## נציגויות דיפלומטיות
*הודו מיוצגת ברואנדה באמצעות קונסוליית כבוד בקיגאלי.
*רואנדה מיוצגת בהודו באמצעות הנציב העליון שלה בניו דלהי.

## קישורים חיצוניים

*אתר משרד החוץ ההודי

## הערות שוליים

קטגוריה:ערכים ללא קטגוריות פיזיות - יחסי חוץ
נדב תורג'מן

**נדב תורג'מן** הוא קצין צה"ל בדרגת תת-אלוף במילואים שתפקידו האחרון היה סגן-מפקד מפקדת העומק. קודם לכן שימש ראש מספן כוח האדם ומפקד בה"ד חיל הים. כיום משמש נדב כרמ״ט פיקוד העומק במילואים

## ביוגרפיה
נדב תורג'מן התגייס לצה"ל, והתנדב לשייטת 13. השלים את הכשרת מסלול הלוחם בשייטת ויצא לקורס קציני חי"ר, אותו סיים בהצטיינות. בסיום הקורס שב לשייטת ומונה למפקד צוות. לאחר מספר תפקידי פיקוד בהם אף הוענק לו מצטיין חיל הים ביום העצמאות ב-2007, שירת כמפקד פלגת הדרכה בשייטת 13 עד שנת 2016. לאחר מכן מונה לסגן-מפקד שייטת 13 בין השנים 2016–2017.

ביוני 2017 הועלה לדרגת אל"ם ומונה למפקד בה"ד חיל הים, הוא כיהן בתפקיד עד אוגוסט 2019. לאחר מכן היה חניך במכללה לביטחון לאומי במחזור מ"ז אותו סיים כמצטיין מופת (2019–2020). ביולי 2020 מונה לראש מספן כוח האדם, ושימש בתפקיד עד ספטמבר 2021, אז הועלה לדרגת תא"ל ומונה לסגן-מפקד מפקדת העומק. נדב סיים את תפקידו ב-1 ביולי 2024, ופרש מצה"ל.

## קישורים חיצוניים

## הערות שוליים

קטגוריה:לוחמי שייטת 13
קטגוריה:מפקדי בה"ד 600
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:ישראלים שנולדו במאה ה-20
גיבורי ילדות (אלבום)

**גיבורי ילדות** הוא אלבום אוסף שאיגד שירי ילדים וזמר ישראלי בולט שהקליט הזמר אריק איינשטיין במהלך הקריירה שלו. האלבום הופק על ידי חברת פונוקול ויצא לאור בשנת 2005.

## רשימת רצועות

## קישורים חיצוניים
*האלבום באתר "מוזיקה ישראלית"

קטגוריה:אלבומי אריק איינשטיין
קטגוריה:אלבומי חברת פונוקול
סטס מיכאילוב

**סטניסלב "סטס" ולדימירוביץ' מיכאילוב** (ברוסית: **Станислав Владимирович Михайлов**; נולד ב-27 באפריל 1969) הוא זמר פופ רוסי פופולרי, כותב שירים, שחקן ומפיק. בשנת 2022 הוענק לו תואר אמן העם של הפדרציה הרוסית.

## ביוגרפיה
סטס מיכאילוב נולד ב־27 באפריל 1969 בסוצ'י. אביו של סטס היה טייס, אחיו בחר באותו מקצוע. מילדותו, התבטאה נטייה ליצירתיות. בבית הספר הוא כבר כתב שירים, השתתף בתחרויות שונות. וכשסיים את לימודיו בתיכון סטס הלך ללמוד בבית הספר לתעופה במינסק. אבל המקצוע הזה, אף על פי שהייתה מסורת משפחתית, לא היה ייעודו של סטס. הוא נשר מבית הספר והלך לשרת בצבא. לאחר שירותו נכנס למכון התרבות הממלכתי של טמבוב. עם זאת, גם פה לא סיים את לימודיו. בשנת 1992 עבר סטס מיכאילוב למוסקבה. שם, הוא החל כמעט מיד לעבוד בתיאטרון. כל הזמן הזה, מיכאילוב לא הפסיק לכתוב שירים.

בשנת 1997 יצא אלבומו הראשון של סטס מיכאילוב, נר (Свеча). השיר בעל אותו שם הפך ללהיט אמיתי, אבל שאר שירי האלבום לא. האלבום יצא לאור בסנקט פטרבורג, ולכן מיכאלוב התפרסם במהרה בעיר זו, אם כי חזר למולדתו - בסוצ'י.

האלבום השני של מיכאילוב יצא בשנת 2002, אך גם לא זכה להצלחה מהדהדת. רק לאחר האלבום השלישי "אותות קריאה לאהבה" (Позывные на любовь) מיכאילוב התפרסם באמת. צולמו קליפים לכמה שירים, וסטס עצמו החל בפעילות קונצרטית פעילה. האלבום הבא "בא אליך" (К тебе иду) יצא בשנת 2005 ובשנת 2006 יצא האלבום "חופי החלומות" (Берега мечты).

בשנת 2008 ערך סטאס מיכאילוב את הקונצרט הראשון שלו בארמון הקרמלין הממלכתי עם הצגת האלבום החדש "גן עדן" (Небеса). בשנת 2009 הפך מיכאילוב ל"אמן השנה" על פי רדיו שאנסון, ועל הקומפוזיציה "בין שמיים לארץ" (Между небом и землей) הוענק לו פרס גרמופון הזהב. עם אותו שיר הופיע לראשונה מיכאילוב על במת הפסטיבל "שיר השנה". בשנת 2017, בבנק הפרסים שלו היו 10 פרסי "שאנסון השנה" ו -8 "גרמופוני זהב".

בקיץ 2011 עקף מיכאילוב את הטניסאית מריה שראפובה ותפס את המקום הראשון בדירוג "50 הסלבריטאים הרוסיים הגדולים", שנערך על ידי מגזין פורבס. יתר על כן, זה היה "הופעת הבכורה" של מיכאילוב בעמודים של מגזין יוקרתי זה.

ב-27 באפריל 2024 נערך קונצרט על במת LIVE ארנה במוסקבה לכבוד יום הולדתו ה-55 של סטס מיכאילוב.

## קישורים חיצוניים

*  

* 

## הערות שוליים

קטגוריה:זמרים רוסים
קטגוריה:זמרי פופ רוסים
קטגוריה:זמרי שאנסון רוסים
קטגוריה:רוסים שנולדו ב-1969
אלון אושפיז

**אלון אושפיז** (נולד ב-7 בפברואר 1966) הוא דיפלומט ישראלי, כיהן כמנכ"ל משרד החוץ, כראש המערך המדיני-אסטרטגי במשרד החוץ, וכשגריר ישראל בהודו.

## ביוגרפיה
אושפיז נולד בישראל ולמד בבית הספר הריאלי בחיפה. שירת בצה"ל והשתחרר ב-1987 בדרגת סגן. ב-1992 סיים תואר ראשון ביחסים בינלאומיים ולימודי יפן באוניברסיטה העברית בירושלים והצטרף למשרד החוץ. הוא סיים את קורס הצוערים והוצב בשגרירות ישראל בטוקיו, תחילה כמתמחה ולאחר מכן מזכיר מדיני. בתקופת הצבתו בטוקיו למד מדעי המדינה ותקשורת באוניברסיטת טוקיו. ב-1999 מונה ליועצו המדיני של שר החוץ שלמה בן עמי. ב-2003 הוצב בשגרירות ישראל בוושינגטון כציר לענייני הקונגרס.

ב-2007 מונה לראש מחלקת התיאום במשרד החוץ. ביולי 2011 מונה לשגריר ישראל בהודו ושגריר לא תושב בסרי לנקה. ביוני 2014 מונה לראש המערך המדיני-אסטרטגי במשרד החוץ.

ביוני 2020 אישרה הממשלה את מינויו למנכ"ל משרד החוץ. הוא כיהן בתפקיד עד ינואר 2023.

## חיים אישיים
אושפיז גרוש ואב לשניים. 

## קישורים חיצוניים

*קורות חיים, באתר משרד החוץ
*
*

## הערות שוליים

קטגוריה:שגרירי ישראל בהודו
קטגוריה:מנכ"לי משרד החוץ
קטגוריה:בוגרי האוניברסיטה העברית בירושלים
קטגוריה:בוגרי בית הספר הריאלי
קטגוריה:שגרירי ישראל בסרי לנקה
קטגוריה:ישראלים שנולדו ב-1966
לרו מרטין

**לרו מרטין** (באנגלית: **LaRue Martin**; נולד ב-30 במרץ 1950) הוא כדורסלן עבר אמריקאי, אשר שיחק בליגת ה-NBA בין השנים 1972–1976.  נבחר על ידי קבוצת פורטלנד טרייל בלייזרס בבחירה הראשונה של דראפט ה-NBA 1972, אולם שיחק בליגה במשך ארבע עונות בלבד, והעמיד ממוצעים מאכזבים של 5.3 נקודות ו-4.6 ריבאונדים למשחק.

## קריירת מכללות
מרטין נולד וגדל בשיקגו שבאילינוי, ובין השנים 1968–1972 למד באוניברסיטת לויולה באילינוי. ב-3 עונותיו בקבוצת הכדורסל של האוניברסיטה קלע 18.2 נקודות ואסף 15.9 ריבאונדים בממוצע למשחק, אך באף אחת מהן לא העפילה הקבוצה לטורניר אליפות המכללות. 1,062 הריבאונדים שהוריד לאורך קריירת המכללות מציבים אותו במקום הראשון בתולדות קבוצת האוניברסיטה.

## קריירת משחק ב-NBA
בדראפט ה-NBA 1972 נבחר מרטין על ידי פורטלנד טרייל בלייזרס בבחירה הראשונה, מיד לפני חבר היכל התהילה של הכדורסל לעתיד – בוב מקאדו. בשתי עונותיו הראשונות בפורטלנד מיעט לקבל דקות משחק, תחת המאמן ג'ק מקלוסקי, ותרם 4.6 נקודות בממוצע למשחק. בעונת  הציג שיפור קל, כמחליפו מהספסל של הרוקי ביל וולטון, עם שיאי קריירה של 7.0 נקודות ו-5.0 ריבאונדים למשחק. בסיום עונתו הרביעית בקבוצה, , הועבר בטרייד לסיאטל סופרסוניקס ומיד פרש ממשחק.

כישלונו של מרטין ב-NBA, ביחס לבחירה ראשונה בדראפט, הקנתה לו השוואות רבות לשני סנטרים מאכזבים נוספים שבחרה פורטלנד בתחילת הדראפט – סם בואי אשר נבחר בבחירה השנייה של דראפט 1984 (לפני מייקל ג'ורדן) וגרג אודן אשר נבחר בבחירה הראשונה של דראפט 2007 (לפני קווין דוראנט). "כשאתה הנבחר הראשון בדראפט, יש עליך הרבה לחץ... לא קיבלתי את ההזדמנות לתרום אז כולם קראו לי בחירת הדראפט הגרועה ביותר בליגה, אבל ככל שאתה מתבגר אתה לומד לחיות עם זה", סיפר מרטין בשנת 2017.

לאחר קריירת המשחק עבד בחברת השילוח UPS, כמנהל שירותים קהילתיים.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:שיקגו: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת לויולה שיקגו
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:אמריקאים שנולדו ב-1950
הפימפרנל השחור

**הפימפרנל השחור** (בשוודית: **Svarta nejlikan**, בספרדית: **El Clavel negro**) הוא סרט דרמה שוודי, בבימויו של אולף הולטברג ובכיכובם של מייקל ניקוויסט וליזה ורלינדר. בסרט מופיעים גם קייט דל קסטיו, לואיס גנקו וקלייר רוס-בראון בתפקידים משניים. הסרט עוסק בהאראלד אדלסטם, שגריר שוודיה בצ'ילה, שאחרי ההפיכה הצבאית של אוגוסטו פינושה בשנת 1973, הצליח להציל את חייהם של יותר מ-1,300 איש על ידי לקיחתם לשגרירות שלו והעברתם לשוודיה.

שמו בא מהגיבור הבדיוני סקרלט פימפרנל שהציל חיים רבים במהלך המהפכה הצרפתית.

## הפקה
הסרט צולם בסנטיאגו, כולל מחוץ לארמון הנשיאות לה-מונדה ובאצטדיון הלאומי הידוע לשמצה בו עונו מאות הרוגים. הוא צולם החל מינואר 2006 והוקרן בבכורה ב-14 בספטמבר 2007 בשוודיה.

## קישורים חיצוניים
* 
* 
## הערות שוליים

קטגוריה:סרטים בספרדית
קטגוריה:סרטים באנגלית
קטגוריה:סרטי 2007
קטגוריה:סרטים שוודיים
קטגוריה:סרטי דרמה
קטגוריה:סרטים המבוססים על סיפור אמיתי
רוברטו קוסאק

**רוברטו קוסאק** (בספרדית: **Roberto Kozak**; 14 במאי 1942 – 4 בספטמבר 2015) היה דיפלומט ארגנטינאי והומניסט ממוצא אוקראיני, הידוע במיוחד במאמציו להצלת אנשים מבתי הכלא ומכוחות המוות של הדיקטטורה הצבאית הצ'יליאנית. קוסאק קיבל את מסדר ברנרדו או'היגינס בדרגת "הצלב הגדול", העיטור הגדול ביותר בצ'ילה לאזרחים שאינם צ'יליאנים. הוא מכונה 'שינדלר של אמריקה הלטינית' על סיועו לאסירים פוליטיים לאחר ההפיכה הצ'יליאנית בשנת 1973.

## ראו גם
* האראלד אדלסטם
* אוסקר שינדלר
## הערות שוליים

קטגוריה:דיפלומטים
קטגוריה:שגרירי ארגנטינה
קטגוריה:הדיקטטורה הצבאית בצ'ילה
קטגוריה:ארגנטינאים שנולדו ב-1942
קטגוריה:ארגנטינאים שנפטרו ב-2015
פרס לוריאל-אונסק"ו לנשים במדע

**פרס לוריאל-אונסק"ו לנשים במדע** (בצרפתית: **Prix L'Oréal-Unesco pour les femmes et la science**) מוענק מדי שנה, מאז 1998, על ידי חברת לוריאל הצרפתית בשיתוף עם ארגון אונסק"ו. כל זוכה מקבלת מענק של 100,000 אירו.
הפרס מתחלף מדי שנה בין מדעי החיים לבין הנדסת חומרים. צוות שיפוט בינלאומי בוחר את הזוכות, אחת מכל אחד מחמשת האזורים:
* אפריקה והמזרח התיכון
* אסיה ואוקיאניה
* אירופה
* אמריקה הלטינית
* צפון אמריקה

## בין מקבלות הפרס
* אליזבת בלקברן זוכת פרס נובל לפיזיולוגיה או לרפואה - 2009.
* עדה יונת זוכת פרס נובל לכימיה - 2009.

שתיהן זכו בפרס לוריאל-אונסק"ו, שנה לפני זכייתן בפרס נובל.

## קישורים חיצוניים
* 

לוריאל-אונסק"ו לנשים במדע
קטגוריה:אונסק"ו
לוריאל-אונסק"ו לנשים במדע
מניפתה של ליידי וינדרמיר (סרט, 1935)

**מניפתה של ליידי וינדרמיר** (בגרמנית: **Lady Windermeres Fächer**) הוא סרט קומדיה גרמני משנת 1935 בבימויו של היינץ הילפרט, ובכיכובם של ליל דגובר, וולטר רילה ואריברט ושר. הסרט מבוסס על המחזה "מניפתה של ליידי וינדרמיר" מאת אוסקר ויילד. את עיצוב התפאורה תכננו הארט דיירקטורים היינריך ביזנהרץ ולודוויג ריבר.

## צוות השחקנים
* ליל דגובר – גברת ארלין
* וולטר רילה – לורד וינדרמיר
* האנה ואג – ליידי וינדרמיר
* פריץ אודמר – לורד אוגוסטוס
* קרל גונתר – לורד דרלינגטון
* קרל לודוויג שרייבר – לורד ארתור
* ארנסט קרשו – ססיל גרהם
* היינץ סלפנר – דוכס ברוויק
* אילזה פירסטנברג – דוכסית ברוויק
* אולגה לימברג – ליידי האטפילד
* פאול דאלקה – בנקלר בראון

## קישורים חיצוניים

## הערות שוליים

קטגוריה:סרטים מבוססי מחזות
קטגוריה:סרטים בגרמנית
קטגוריה:לונדון בקולנוע
קטגוריה:סרטים המבוססים על יצירות אוסקר ויילד
קטגוריה:סרטים גרמניים משנת 1935